Борис Младенов-Young
Цял месец главоболие жестоко…

chitanka.info

„Цял месец главоболие жестоко

ме мъчи и се тровя с аналгин,

а да не се досети ни един

от нас, че кръвното ми е високо.

Нали сме лекари и всеки има

слушалка и за кръвно апарат.

Защо не си го мериме чат-пат?!

Подобна грешка е недопустима.“

И аз съм този пропуск забелязал

и си задавам същия въпрос.

Ала нима случайно е това?

Народът много мъдро го е казал,

че обущарят често ходи бос,

а гол — шивачът. Та и ний така!!!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.